Lis
associazions che a rapresentin i 20 mil montenegrins dal Cossovo si
son dadis adun par domandâ aes istituzions di chest paîs che ancje
la lôr comunitât e gjoldi dal status di minorance ricognossude che,
tra lis altris robis, al previôt une presince garantide intal
Parlament cossovan. In dì di vuê, di fat, i montenegrins a vegnin
cjapâts dentri te comunitât serbe daûr di criteris fissâts
ancjemò intal 1999. Il Montenegro però al à ricognossût la
indipendence dal Cossovo intal Otubar dal 2008 e intal zîr di un pâr
di agns a son stadis inviadis relazions diplomatichis continuativis.
Dut câs lis autoritâts dal Montenegro a àn fat savê che no
nomenaran nissun ambassadôr fintremai che il Cossovo nol
ricognossarà i montenegrins tant che minorance nazionâl. In spiete
di une leç che ur garantissi chest status, il prin ministri cossovan
Hashim Thaci al à za fat savê di jessi dacuardi pal ricognossiment.
Font:
Balkan Insight, 07/03/14
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn bos_Latn